  Виталий Пронин Пиналъёс бугыръяськизы Горд книгаын, нимысьтыз ящикъёсы лымы лёгаса тыризы.Ижысь 71 номеро школалэн азбараз усьтӥськемын  шаерамы шер пумиськылӥсь пӧйшуръёсын, будосъёсын тунсыко адӟытон. Экспонатъёс лэсьтэмын лымылэсь.Школаысь дышетӥсьёс но нылпиос сӥё-дано усьтӥзы Инкуазез утёнлы сӥзем арез. Солы вазен ик дасяськыны кутскизы. Бугыръяськизы Горд книгаын, нимысьтыз ящикъёсы лымы лёгаса тыризы. Собере со лымылэсь скульптураос лэсьтӥзы, буязы.Озьы школа азбаре выжыяськизы купанча, кикыката (венерин башмачок), каръяськизы бекра (осётр), вучайы (выхухоль)... Аспӧртэмлыко адӟытонзэс пиналъёс усьтӥзы кырӟан-эктонъёсын, «Инкуазез ум кырсёмытэ, эктом» флеш-мобен.Элина Кумачёва Туспуктэм: vk.com  